**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 27.10.2018, ora 08.00 – 28.10.2018, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 28.10.2018, ora 7.00**

**RÂURI**

**Debitele au fost,** **în general, staționare**, exceptând râurile din bazinele: Someş, Crasna, Barcău, Crişuri, Bega, Timiş, Bârzava, bazinul superior al Jiului, cursul râului Mureş şi afluenţii săi de dreapta, cursul inferior al Bistriţei şi cursul mijlociu al Buzăului, unde au fost în scădere, precum şi cursurile inferioare ale Mureşului şi Timişului, unde au fost în creştere prin propagare.

Debitele se situează la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinele hidrografice: Vișeu, Iza, Crișuri, Bârzava, cursul Mureșului, cursurile mijocii ale Buzăului, Bistriţei și Siretului, cursul superior al Trotuşului şi pe unii afluenți ai Someșului şi mai mici (10-30% din mediile multianuale lunare) pe râurile din bazinele hidrografice Moravița, Bârlad, Jijia, pe unii afluenţi din bazinul mijlociu și inferior al Oltului și bazinul superior al Argeşului (Râul Doamnei, Vâlsan).

**Nivelurile** pe râuri la staţiile hidrometrice **se situează sub** **COTELE DE ATENŢIE**.

**Debitele vor fi, în general, staționare**, exceptând râurile din bazinele: Someş, Crasna, Barcău, Crişuri, Bega, Timiş, Bârzava, cursul râului Mureş şi afluenţii săi de dreapta, unde vor fi în scădere. Sunt posibile creşteri izolate de niveluri şi debite pe unele râuri mici din nordul şi centrul țării ca urmare a precipitaţiilor slabe cantitativ prognozate.

**Nivelurile** pe râuri la staţiile hidrometrice **se vor situa sub** **COTELE DE ATENŢIE**.

**DUNĂRE**

**Debitul la intrarea în ţară** (secţiunea Baziaş) în intervalul 27-28.10.2018 **a fost staționar, având valoarea de 1850 m3/s**, sub media multianuală a lunii **octombrie (3850 m3/s).**

În aval de Porţile de Fier debitele au fost relativ staţionare pe sectorul Gruia – Olteniţa și în scădere pe sectorul Călăraşi - Tulcea.

**Debitul la intrarea în ţară** (secţiunea Baziaş) **va fi** **staţionar (1850 m3/s).**

În aval de Porţile de Fier debitele vor fi relativ staționare cu tendinţă de uşoară scădere, mai ales pe sectorul Brăila – Tulcea.

**Având în vedere că atât nivelul, cât și debitul Dunării sunt scăzute pe sectorul Chiciu - Cernavodă - Hârșova, rămâne în vigoare aplicarea Planului de Restricții, treapta 3, începând cu data de 01.10.2018, precum și faza de atenţionare/ avertizare pentru SNN- CNE Cernavodă instituită începând din data de 18.10.2018.**

**A.N.A.R. informează că în urma cutremurului produs în data de 28.10.2018, la ora 03:38, s-a procedat la verificarea construcțiilor hidrotehnice din administrare, până la această oră nefiind semnalate probleme. Barajul Prundu din județul Argeș a rămas fără tensiune și s-a trecut pe alimentarea de rezervă.**

**2.** **Situaţia meteorologică în intervalul 27.10.2018, ora 08.00 –28.10.2018, ora 06.00**

**În ţară,** vremea a devenit deosebit de caldă, valorile termice diurne situându-se cu 6 până la 10 grade, cu totul izolat chiar cu până la 12 grade peste cele climatologic specifice datei. Cerul a fost variabil, cu înnorări în prima parte a intervalului în vest, nord-vest și în centru, precum și în zona montană, unde doar pe arii restrânse, trecător, a plouat slab. Vântul a suflat slab și moderat, cu intensificări temporare în regiunile vestice, iar la munte, în special la altitudini mari, îndeosebi ziua, a continuat să sufle tare, cu viteze ce la rafală au depășit în general 70...80 km/h. Cu totul izolat, la ora 21.00 mai era strat de zăpadă la munte, cu grosimi pe platformele stațiilor meteorologice de până la 8 cm la stația Bucin. Temperaturile maxime s-au încadrat între 10 grade la Toplița și 28 de grade la Zimnicea, iar la ora 06.00 erau temperaturi cuprinse între -1 grad la Miercurea Ciuc și 20 de grade la Holod și Oravița. Spre sfârșitul intervalului în zonele joase din centrul țării pe spații mici a fost ceață.

**Observaţie:** începând de ieri dimineață, de la ora 06.00, a fost în vigoare un mesaj de atenționare cod galben pentru fenomene meteorologice periculoase imediate privind intensificările vântului emis de SRPV Timișoara.

**La Bucureşti,** vremea a fost în general frumoasă, iar valorile termice diurne au continuat să crească, fiind cu 6 până la 8 grade mai ridicate decât normele datei. Cerul a fost variabil, mai mult senin în a doua parte a nopții, iar vântul a suflat slab până la moderat. Temperatura maximă a fost de 22 de grade la Afumați și Băneasa și 23 de grade la Filaret, iar la ora 06.00 se înregistrau 4 grade la Băneasa, 6 grade la Afumați și 8 grade la Filaret.

**3. Prognoza meteorologică în intervalul 28.10.2018, ora 08.00 –29.10.2018, ora 08.00**

**În ţară,** vremea va fi deosebit de caldă în toate regiunile, cu valori termice mai ridicate decât în mod obișnuit pentru această perioadă, în general, cu peste 10 grade. Temperaturile maxime vor fi cuprinse între 19 și 28 de grade, iar cele minime între 7 și 17 grade, mai scăzute în depresiuni. Cerul va fi variabil, cu înnorări spre seară, dar mai ales în cursul nopții în vestul și nord-vestul teritoriului, unde local și temporar se vor semnala ploi, posibil însoțite trecător de descărcări electrice. Vântul va sufla slab și moderat, cu unele intensificări în zona montană înaltă - cu rafale și de peste 65...70 km/h, dar și pe litoral și în regiunile vestice. Dimineața și noaptea izolat va fi ceață.

**La Bucureşti,** vremea va fi deosebit de caldă, astfel că temperaturile vor fi cu până la 10 grade mai ridicate decât cele normale pentru această dată. Cerul va fi mai mult senin, iar vântul va sufla slab până la moderat. Temperatura maximă se va situa în jurul valorii de 26 de grade, iar cea minimă va fi de 9...11 grade.

***II. CALITATEA APELOR***

**Pe râurile interioare**

**A.B.A. Mureș** informează că la data de 27.10.2018, la ora 08.00, a fost semnalată poluarea cu ape uzate menajere a unui pârâu necadastrat, afluent de stânga al râului Vișa, în satul Hașag, comuna Loamneș, jud. Sibiu, în urma deversării prin conducta de prea-plin din cauza unei defecțiuni la una dintre pompele din stația de pompare a canalizării. În urma investigațiilor S.G.A. Sibiu, nu au fost observate dejecții sau reziduuri în albia cursului de apă. S-a solicitat proprietarului stației de pompare, S.C. Apa-Canal Sibiu S.A., remedierea imediată a problemelor.

Pe fluviul Dunărea și pe Marea Neagră nuau fost semnalate evenimente deosebite.

***III. CALITATEA MEDIULUI***

1. **În domeniul aerului**

Nuau fost semnalate evenimente deosebite.

**2. În domeniul solului şi vegetaţiei**

Nuau fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE